Priprema za studentsku praksu

Upute

v2.0

## Uvod

Priprema za praksu zamišljena je kao samostalno učenje pojmova vezanih uz temu prakse te praktičnu primjenu naučenoga kroz rješavanje zadataka.

## Zadatci

U privitku maila koji ste dobili nalazi se dokument ImePrezime\_Zadatci\_<NazivPrakse>.docx. Dokument sadrži dvije skupine zadataka: teorijsku i praktičnu. Nužno je kombinirati rješavanje obje skupine zadataka, ali samostalno odaberite s kojom ćete skupinom započeti te kojoj ćete se više posvetiti. Potrebno je riješiti čim više zadataka, ali nemate obavezu riješiti ih sve. U teorijskom dijelu cilj je **upoznati, proučiti i razumjeti što je moguće više pojmova**, a u praktičnom dijelu cilj je **riješiti zadatke vodeći računa o točnosti rješenja, čitljivosti i razumljivosti koda**.

## Prioriteti

Svi zadatci su obilježeni prema važnosti svladavanja. Crveni tekst podrazumijeva najveći prioritet, plavi tekst srednji, a zeleni tekst najmanji prioritet.

## Intenzitet

Samostalno uskladite vrijeme za pripreme i ostale obaveze. Nema unaprijed određene količine vremena koju trebate provesti pripremajući se za praksu niti ste obavezni pripremati se svaki dan.

## Dnevnik rada

Tijekom priprema za studentsku praksu obavezno je voditi dnevnik rada prema predlošku koji se nalazi u privitku maila (ImePrezime\_DnevnikRada.docx). Dnevnik rada piše se na engleskom jeziku po završetku **svakoga dana** tijekom kojega ste se pripremali. Svi dnevni izvještaji trebaju se nalaziti u istom dokumentu, a **jednom tjedno (petkom) taj dokument treba poslati** na adresu: studenti-osijek.hr@siemens-convergence.com.

## Završni izvještaj

Završni izvještaj kreira se po završetku priprema i treba se popunjavati samostalno tj. bez nečije pomoći. Izrada završnog izvještaja podrazumijeva popunjavanje dokumenta <ImePrezime>\_Zadatci\_<NazivPrakse>.docx prema instrukcijama iz tog dokumenta navedenima u poglavlju *3. Upute za završni izvještaj*. Popunjeni dokument treba poslatina adresu: studenti-osijek.hr@siemens-convergence.com. Rok za slanje je **dva tjedna prije početka studentske prakse**, osim ako nije drugačije dogovoreno.

## Timski rad

Timski rad je temelj uspješnosti svakog projekta pa tako i ovog. Potičemo vas da i tijekom priprema radite timski.

## Literatura

Ne želimo vas sputavati predodređenom literaturom, slobodni ste koristiti sve što vam je na raspolaganju.

## Pitanja

Ukoliko imate bilo kakvih pitanja, kontakt osoba je Zoran Babić:

* **mob**: 091 3234 711
* **e-mail**: studenti-osijek.hr@siemens-convergence.com